Светослав Иванов
Залезът е плах като момиче…

chitanka.info

Залезът е плах като момиче

докоснало със длан върха на планината.

От нежност — в охра, старо злато

окъпана е Витоша… Невинно чиста.

Две птички в клоните споделят

за своите влюбени копнежи. Деца играят.

Отгоре сипе се воал — ефирен е, коприна,

облечен в тъмнина покой. Прохлада.

Макар и на балкона, като в храм

посегнах със ръка да се прекръстя.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.